钦定古今图书集成/明伦汇编/闺媛典/第027卷 > 皇清 > 陶尧行妻盛氏
## 钦定古今图书集成/明伦汇编/闺媛典/第027卷 > 皇清 > 陶尧行妻盛氏

按《滁州志》：“盛氏，永丰县丞陶尧行妻，庠生士吉士名。母性柔顺，奉两嗣太姑备极孝养。家甚贫，尝脱簪珥以供夫膏火，俾肆力典坟，蜚声虎观。计尧行入雍以迄膴仕，凡二十载。氏家居教子，娶五妇，嫁三女，一切不烦夫虑。尧行性好友，每客至，必治具款洽，毫无倦色。年六十有七终。”